Քոլին Հուվեր

Քոլին Հուվեր (Մարգարետ Քոլին Ֆեննել) (, ), երիտասարդ մեծահասակների համար գրականության և սիրավեպերի հեղինակ։

2012 թվականի հունվարին հրատարակվել է իր առաջին վեպը՝ «Շրխկացրեց» ("Slammed")։ 2012 թվականի դեկտեմբերին հրատարակվել է «Անհույս» ("Hopeless") գիրքը, որը զբաղեցրել է Նյու Յորք Թայմսի ամենաշատ վաճառվող գրքերի ցուցակի առաջին հորիզոնականը։

Վաղ կյանք և կարիերա 
Հուվերը ծնվել է 1979 թվականի դեկտեմբերի 11-ին՝ Սալֆեր Սփրինգսում, Տեխաս, Վանոյ Ֆայտի և Էդդի Ֆեննելի ընտանիքում։ Նա մեծացել է Տեխաս նահանգի Սալթիլո քաղաքում և 1998 թվականին ավարտել է Սալթիլոյի ավագ դպրոցը։ 2000 թվականին նա ամուսնացել է Հիթ Հուվերի հետ։ Ունեն երեք որդի։

Հուվերն ավարտել է "A&M" համալսարանը Կոմմերսում՝ սոցիալական աշխատողի մասնագիտությամբ։ Նա կատարել է տարբեր սոցիալական աշխատանքներ և դասավանդել, մինչև իր գրական կարիերան սկսելը։

2011 թվականի նոյեմբերին Հուվերը սկսել է գրել իր առաջին վեպը, «Շրխկացրեց» (Slammed), առանց այն տպագրելու մտադրության։ Նա ոգեշնչվել է Ավետտ եղբայրների "Head Full of Doubt/Road Full of Promise" երգի հետևյալ տողից՝ «որոշիր, թե ինչ լինել, և եղիր այն»։ Դա է պատճառը, որ պատմության մեջ ներառել է նշված տողը։ Մի քանի ամիս անց նրա վեպը վերանայվել է և «5 աստղեր» ստացել գրքերի բլոգեր Մերիզ Բլեքի կողմից, որից հետո նրա առաջին երկու գրքերի վաճառքը արագորեն շատացել է։ 2020 թվականին նրա գրքերը վերածնվել են և ավելի լայն տարածում գտել TikTok հարթակի շնորհիվ՝ #booktok հեշթեգով։

Գրական աշխատանքներ

«Շրխկացրեց» ("Slammed") 
Այս վեպը Քոլինի առաջին գիրքն է, որը հրատարակվել է 2012 թվականին։ Քոլինը, ձանձրույթից ելնելով, սկսել է գրել այս վեպը, և իր ձեռքբերումներով ոգեշնչված կիսվել է տատիկի հետ։ Վերջինիս նվիրել է քինդլ, որպեսզի նա կարդա իր թոռնուհու՝ Քոլինի վեպը։ Ընդամենը մի քանի ամսվա ընթացքում այս վեպը հայտնվել է ամենավաճառվող վեպերի ցուցակում։ Սա շատ ցնցող է, քանի որ Քոլինը պարզապես սկսել է գրել այն իր հաճույքի համար։ Իր առաջին գրքի հաջողությունից հետո նա հասկացել է, որ ցանկանում է դառնալ հեղինակ և թողեց իր աշխատանքը սոցիալական ոլորտում։

«Անհույս» ("Hopeless") 
Վեպ է մի աղջկա մասին, ով վերջապես գնում է միջնակարգ դպրոց, մինչ այդ տնային ուսում ստանալուց հետո։ Ինքնահրատարակվել է 2012 թվականի դեկտեմբերին։ Հունվարի 20-ին այն դարձավ «Նյու Յորք Թայմս»-ի ամենաշատ վաճառվող գրքերի ցուցակի թիվ 1-ը և այդ հորիզոնականում մնաց երեք շաբաթ։ Դա առաջին ինքնահրատարակված վեպն է, որը երբևէ գլխավորել է ցուցակը։ Հուլիսին լույս տեսավ ուղեկից վեպը՝ «Կորցնելով հույսը» ("Losing Hope"):

«Մոխրոտին գտնելը» ("Finding Cinderella") մեկ այլ վեպ է, որը Հուվերը հրապարակել է 2014թվականին՝ որպես շնորհակալություն իր երկրպագուների աջակցության համար։ Այն "Hopeless"-ի և "Losing Hope"-ի սփին-ոֆֆն է և ներկայացնում է նույն կերպարներից մի քանիսին։

«Այն ավարտվում է մեզ հետ» ("It Ends with Us") 
Վեպը նվիրված է իր մայրիկ՝ Վաննոյ Ֆայտին։ Այս գիրքը պատմում է մի զույգի մասին, ովքեր սկզբում դրական հարաբերությունների մեջ են, մինչև ամեն ինչ իր շրջադարձն է ստանում։ Մի քանի ամիս անց այս հարաբերությունները վերածվեցին ընտանեկան բռնության իրավիճակի։ Տեղի ունեցած իրադարձությունները շատ նման են այն ամենին, ինչի միջով անցել է Քոլինի մայրը հոր՝ Էդդի Ֆեննելի հետ։ Այս վեպը անձնական է, և Քոլինը մտադիր է իր խոսքն ուղղել ընտանեկան բռնության զոհերին պաշտպանելու համար։

Այլ աշխատանքներ 
2014թվականի մարտին լույս տեսած «Գուցե մի օր»-ը ("Maybe Someday") փոքրիկ շարքի առաջին վեպն է մի տղայի և աղջկա մասին, ովքեր միասին երաժշտություն են գրում և սիրահարվում։ Երաժիշտ Գրիֆին Պետերսոնը ստեղծեց սաունդթրեք՝ որպես վեպին ուղեկից։ Ընթերցողները կարող են սեղմել էլեկտրոնային գրքի հղումներին կամ սկանավորել QR ծածկագիրը թղթի վրա, որը նրանց կտանի մի կայք, որտեղ նրանք կարող են լսել երաժշտությունը։

«Երբեք երբեք» վեպը ("Never Never"), Թարրին Ֆիշերի հետ համագործակցության արդյունք է, սկզբում բաժանվեց երեք մասի և վաճառվեց, որպես երեք առանձին գրքեր, այնուհետև վերահրատարակվեց որպես մեկ ամբողջական գիրք։

Պարգևներ և նվաճումներ 
Քոլեն Հուվերը նոր հետևորդներ է ձեռք բերել հայտնի TikTok հավելվածի թողարկումից հետո։ Քոլինը առաջին տեղն է զբաղեցրել, որպես ամենաշատ վաճառվող ավելի քան քսաներեք վեպերի հեղինակ։ Քոլինը երեք տարի անընդմեջ շահել է նաև "Goodreads Choice" մրցանակը լավագույն սիրավեպ անվանակարգում։

Աշխատանքներ 

 Գրքեր

 Slammed (2012)
 Point of Retreat (2012)
 This Girl (2013)
 Hopeless (2013)
 Losing Hope (2013)
 Finding Cinderella (2014) novella
 Maybe Someday (2014)
 Maybe Not (2014) novella
 Ugly Love (2014)
 Never Never (2015) three part novella series with Tarryn Fisher
 Confess (2015)
 November 9 (2015)
 Too Late (2016)
 «Այն ավարտվում է մեզ հետ» (2016)
 Without Merit (2017)
 All your Perfects (2018)
 Verity (2018)
 Maybe Now (2018)
 Finding Perfect (2019) novella
 Regretting You (2019)
 Heart Bones (2020)
 Layla (2020)
 Reminders of Him (2022)
 «Այն սկսվում է մեզ հետ» (2022)
 Կարճ պատմվածքներ

 "A Father's Kiss" from The Kiss (An Anthology of Love and Other Close Encounters)
 "Saint" from One More Step (An Anthology)
 "The Dress" from Two More Days (An Anthology)

Ծանոթագրություններ 

21-րդ դարի ամերիկացի կին գրողներ
21-րդ դարի ամերիկացի վիպասաններ
Ամերիկացի կին վիպասաններ

Արտաքին հղումներ 
 Colleen Hoover's Official Wattpad Profile